O‘zbekistonda voyaga yetmagan shaxslarga jamoat tarbiyachilari tayinlanadi

Hukumat qarori bilan Voyaga yetmagan shaxslarga jamoat tarbiyachilarini tayinlash to‘g‘risidagi nizom tasdiqlandi.

Nizomga ko‘ra, jamoat tarbiyachilarining asosiy vazifasi nazoratsiz va qarovsiz qolgan hamda huquqbuzarlik yoki ijtimoiy xavfli qilmish sodir etgan voyaga yetmagan shaxslar bilan yakka tartibda ishlash, shuningdek, ota-onasiga (yoki o‘rnini bosuvchi shaxslarga) voyaga yetmagan shaxslarni tarbiyalashda yordam ko‘rsatishdan iborat.
Voyaga yetmagan shaxslarning jamoat tarbiyachisi:
Voyaga yetmagan qizlarga ayol jinsiga mansub jamoat tarbiyachilari tayinlanadi.
Jamoat tarbiyachisini tanlash va tayinlash haqidagi qaror Voyaga yetmaganlar ishlari bo‘yicha tuman (shahar) idoralararo komissiyasi tomonidan qabul qilinadi.
Quyidagi voyaga yetmagan shaxslarga jamoat tarbiyachilari tayinlanishi mumkin:
Yuklatilgan vazifalarni faol va vijdonan bajargan hamda ijobiy natijalarga erishgan jamoat tarbiyachilari BHMning 5 baravarigacha (1 million 225 ming so‘mgacha) miqdorda bitta voyaga yetmagan shaxs uchun bir martalik pul mukofoti bilan rag‘batlantirilishi mumkin.
Voyaga yetmagan shaxsga jamoat tarbiyachisi 3 oygacha muddatga tayinlanadi. Ushbu muddat komissiya tomonidan jamoat tarbiyachisining hisobotini eshitish natijalariga ko‘ra, bir marotaba ko‘pi bilan uch oygacha uzaytirilishi mumkin.
Bundan avval O‘zbekistonda 2020-yilda voyaga yetmaganlarning 500 nafardan ortig‘i o‘z joniga qasd qilgani hamda Toshkentda 14 yoshli bola u bilan salomlashmagan 22 yoshli yigitni pichoqlagani haqida xabar berilgandi.